open-index/open-wikipedia-markdown huggingface dataset:
Ηλίας Ιωάννου

Ο **Ηλίας Ιωάννου** (γεν. 1979) είναι Έλληνας ποδοσφαιριστής που ξεκίνησε από τον Πανιώνιο. Αγωνίζεται ως μεσο-επιθετικός στην Α΄ Εθνική και έχει ξεπεράσει τις 220 συμμετοχές. Έχει επίσης πάνω από 100 συμμετοχές σε αγώνες Β΄ Εθνικής και έχει ξεπεράσει τα 70 γκολ σε επίσημα ματς.

## Βιογραφικό

Ο Ηλίας Ιωάννου γεννήθηκε στην Αθήνα στις 23 Οκτωβρίου 1979 και ξεκίνησε να παίζει ποδόσφαιρο στον Πανιώνιο Καλλιθέας, από όπου πήγε στον Πανιώνιο Ν. Σμύρνης το 1998. Ήταν μέλος της ομάδας που έφτασε ως τα προημιτελικά του Κυπέλλου Κυπελλούχων τη σεζόν 1998-99. Έπαιξε στην ομάδα της Ν. Σμύρνης πέντε χρόνια, στα οποία είχε σημαντική συμβολή στην προσπάθεια του σωματείου να πλασαριστεί στις θέσεις εξόδου στο Κύπελλο ΟΥΕΦΑ, κάτι που πέτυχε το 2003.

Στη συνέχεια αγωνίστηκε για τρία χρόνια στον Α.Ο. Κέρκυρα, δύο χρόνια στον Αστέρα Τρίπολης και μία σεζόν στον Ολυμπιακό Βόλου. Την περίοδο 2009-10 επέστρεψε στην Α΄ Εθνική παίρνοντας μεταγραφή στον Α.Ο. Καβάλα. Τις επόμενες χρονιές αγωνίστηκε σε Κέρκυρα, Βέροια και Παναιτωλικό.

## Καριέρα

## Πηγές

* "2009-2010 Πρωτάθλημα SUPERLEAGUE", αφιέρωμα περ. "ΕΘΝΟΣΠΟΡ" (24-8-2009).

## Εξωτερικοί σύνδεσμοι

* https://web.archive.org/web/20120315151617/http://www.epae.org/player.fds?categ=2&team=130&player=5630&pagecode=04.02.02&langid=1
* http://www.rsssf.com/tablesg/grk03.html

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Α.Ο. Καβάλα
Κατηγορία:Μέσοι ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Μαρία Κανελλοπούλου

Η **Μαρία Κανελλοπούλου** (Καλάβρυτα, 25 Μαΐου 1951) είναι Ελληνίδα ηθοποιός και πολιτικός και  βουλευτής του ΣΥΡΙΖΑ από το 2012 μέχρι το 2015.

## Βιογραφία
Γεννήθηκε το 1951 στα Καλάβρυτα. Συμμετείχε στα γεγονότα του Πολυτεχνείου, όπου και συνελήφθη. Έχει παίξει σε πολλές σειρές της τηλεόρασης. Έγινε γνωστή στο ευρύ κοινό παίζοντας στις τηλεοπτικές σειρές *Μάνα είναι μόνο μία*, ''Εμείς κι εμείς'', *[[Οι στάβλοι της Εριέττας Ζαΐμη]]* και *[[Το καφέ της Χαράς]]*.

Υπήρξε υποψήφια βουλεύτρια Αχαΐας με τον ΣΥΡΙΖΑ στις εκλογές του 2007 και του 2009. Στη συνέχεια, εξελέγη δημοτική σύμβουλος Αθηναίων έως το 2012, ενώ στις βουλευτικές εκλογές του Μαΐου 2012 εξελέγη βουλευτής με 8.760 ψήφους, δεύτερη πίσω από τον πρόεδρο του κόμματος Αλέξη Τσίπρα. Επανεξελέγη στις εκλογές του Ιουνίου του 2012 και του Ιανουαρίου 2015. Τον Αύγουστο του 2015 ανακοίνωσε ότι δεν θα έβαζε ξανά υποψηφιότητα σε βουλευτικές εκλογές. Ωστόσο, στις εκλογές του Μαΐου και του Ιουνίου 2023 ήταν υποψήφια βουλεύτρια με τον ΣΥΡΙΖΑ-Π.Σ. στην Α' Αθηνών. 

Τον Νοέμβριο του 2023 αποχώρησε από τον ΣΥΡΙΖΑ-Π.Σ. έπειτα από τη διάσπαση του κόμματος και εντάχθηκε στο νεοσύστατο κόμμα της Νέας Αριστεράς.

## Φιλμογραφία

### Κινηματογράφος

### Τηλεόραση

### Θέατρο

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Βουλευτές Αχαΐας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Δημοτικοί Σύμβουλοι ανά την Ελλάδα
Σάσα Γιοβάνοβιτς

Ο **Σάσα Γιοβάνοβιτς** (Saša Jovanović) (γενν. 1974) είναι παλαίμαχος Σέρβος επιθετικός ποδοσφαιριστής που αγωνίστηκε την περίοδο 1996-2009 κυρίως στην Κύπρο. Πέρασε και από την Ελλάδα, όπου έπαιξε στην Α΄ Εθνική με τον Α.Ο. Τρίκαλα και τoν Πανιώνιο. Από τη σεζόν 2009-10 εργάζεται ως προπονητής στην Κύπρο.

## Βιογραφικό

Ο Σάσα Γιοβάνοβιτς γεννήθηκε στις 18 Ιουνίου 1974 στο Λέσκοβατς της τότε ενιαίας Γιουγκοσλαβίας. Ως έφηβος έπαιξε ποδόσφαιρο στην Ντουμπόσιτσα και από το 1995 στη Νάπρεντακ Κρούσεβατς. Το 1996 πήγε για πρώτη φορά στην Κύπρο, όπου αγωνίστηκε στην Ανόρθωση. Στη συνέχεια πέρασε από τον ΑΠΟΠ Πάφου, την ΑΕΛ Λεμεσού και το 1999 ήρθε στην Ελλάδα, στον Α.Ο. Τρίκαλα. Από το 2000 ως το 2002 αγωνίστηκεα στον Πανιώνιο και εν συνεχεία επέστρεψε στην Κύπρο. Έπαιξε διαδοχικά στην Αθλητική Ένωση Πάφου, ξανά στην ΑΕΛ, στον ΑΠΟΕΛ και έκλεισε την καριέρα του στην ΑΠΕΠ.

Το 2009 ξεκίνησε καριέρα προπονητή στον Ακρίτα Χλώρακα και από το 2010 υπέγραψε στον Ολυμπιακό Λευκωσίας. Μετά από ένα ανεπιτυχές, σύντομο πέρασμα από την ομάδα της Λευκωσίας, το καλοκαίρι του 2010, σε συνεργασία με τον Βούλγαρο Σλάβκοβ ανέλαβε την ΑΕ Πάφου. Το καλοκαίρι του 2011 ανέλαβε τον Ατρόμητο Γεροσκήπου, από τον οποίο αποδεσμεύτηκε μετά την 7η αγωνιστική, αφού η ομάδα δεν είχε καταφέρει εξασφαλίσει βαθμό.

## Καριέρα

## Παραπομπές


Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Σέρβοι προπονητές ποδοσφαίρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΑΕΠ Πάφου
Γ
γ
Κατηγορία:Ποδοσφαιριστές ΦΚ Ραντνίτσκι Νις
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΑΠΟΠ Πάφου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Κατηγορία:Προπονητές ποδοσφαίρου Ακρίτα Χλώρακα
Κατηγορία:Ποδοσφαιριστές Ακρίτα Χλώρακα
Μαρία Μανουέλα της Πορτογαλίας

Η **Μαρία Εμμανουέλα** (πορτ. *Maria Manuela de Portugal*, 15 Οκτωβρίου 1527 - 12 Ιουλίου 1545) από τον Οίκο των Αβίς ήταν πριγκίπισσα της Αστούριας και δούκισσα του Μιλάνου ως η πρώτη σύζυγος του μέλλοντος Φιλίππου Β΄ της Ισπανίας και πριγκίπισσα της Πορτογαλίας ως κληρονόμος του πορτογαλικού θρόνου μεταξύ του 1527 και του 1535.

## Βιογραφία

### Πρώτα χρόνια
Η Μαρία Εμμανουέλα γεννήθηκε στην Κοΐμπρα στις 15 Οκτωβρίου 1527 και ήταν το δεύτερο παιδί και η μεγαλύτερη κόρη του Ιωάννη Γ΄ της Πορτογαλίας και της Αικατερίνης της Αυστρίας, ένα από τα λίγα παιδιά που επιβίωσε στην παιδική ηλικία. Έλαβε μια ανθρωπιστική εκπαίδευση που θεωρήθηκε τυπική για μια πριγκίπισσα της εποχής της.

### Γάμος και μετέπειτα ζωή
Παντρεύτηκε τον εξάδελφό της, Φίλιππο της Ισπανίας, στις 12 Νοεμβρίου 1543 στη Σαλαμάνκα. Δεδομένου ότι επρόκειτο να παντρευτεί με τον Πρίγκιπα της Αστούριας, δηλαδή διάδοχο του ισπανικού στέμματος, και εκείνη ήταν πριγκίπισσα (*infanta*) της Πορτογαλίας, ο γάμος τους ήταν ένας από τους πιο αξιοσημείωτους στην ιστορία της Ισπανίας λόγω της πολυτέλειας. Σύγχρονοι συγγραφείς έχουν αφήσει λεπτομερείς περιγραφές του ταξιδιού από τη Μαδρίτη στο Βαδαχόθ της Σαλαμάνκα για να παραλάβουν την Πριγκίπισσα και τα πολυτελή δώρα που της δόθηκαν από τον Δούκα της Μεδίνα-Σιδόνια στο Βαδαχόθ.

Η Μαρία Εμμανουέλα γέννησε ένα γιο, τον Κάρολο, στις 8 Ιουλίου 1545 στο Βαγιαδολίδ, αλλά απεβίωσε τέσσερις ημέρες αργότερα λόγω αιμορραγίας. Αρχικά τάφηκε στο Βασιλικό Παρεκκλήσιο της Γρανάδα στις 30 Μαρτίου 1549 και αργότερα μεταφέρθηκε στη Βασιλική Κρύπτη της Μονής Ελ Εσκοριάλ. Ο Φίλιππος παντρεύτηκε άλλες τρεις φορές.

## Οικογένεια
Παντρεύτηκε τον Φίλιππο Β΄ της Ισπανίας. Απέκτησαν ένα γιο:

* Κάρολος (1545 - 1568), Πρίγκιπας των Αστουριών.

## Πρόγονοι

## Παραπομπές


## Πηγές

*Kamen, Henry: *Philip of Spain*. Yale University Press. 1998. .

Κατηγορία:Πριγκίπισσες της Αυστρίας
Κατηγορία:Πορτογάλοι ευγενείς
Κατηγορία:Οίκος των Αβίς
Κατηγορία:Ισπανίδες Ινφάντας
Κατηγορία:Δούκισσες του Μιλάνου
Κατηγορία:Πριγκίπισσες των Αστουριών
Κατηγορία:Ινφάντας της Πορτογαλίας
Β' Εθνοσυνέλευση

Με το όνομα Β' Εθνοσυνέλευση μπορεί να αναφέρεται:
*Η Β΄ Εθνοσυνέλευση Άστρους (1823) ή 
*Η εν Αθήναις Β΄ Εθνική των Ελλήνων Συνέλευσις (1862, Β' Εθνοσυνέλευση των Αθηνών ή Β' Εθνική Συνέλευση)
Ερνστ φομ Ρατ

Ο **Ερνστ φομ Ρατ** (*Ernst Eduard vom Rath*, 3 Ιουνίου 1909 - 9 Νοεμβρίου 1938) ήταν κατώτερος Γερμανός διπλωμάτης. Έγινε γνωστός ύστερα από τη δολοφονία του, την οποία χρησιμοποίησαν οι Ναζί ως πρόσχημα για να πραγματοποιήσουν την τρομοκρατική Νύχτα των Κρυστάλλων.

## Σπουδές και σταδιοδρομία
Ο φομ Ρατ γεννήθηκε στην Φρανκφούρτη επί του Μάιν (Frankfurt am Main)  στις 3 Ιουνίου 1909. Ήταν γιος του Γκούσταβ Ρατ, ανώτατου κρατικού αξιωματούχου. Ακολούθησε εγκύκλιες σπουδές στο Μπρέσλαου και στη συνέχεια σπούδασε Νομικά στη Βόννη, το Μόναχο και την Καινιξβέργη. Το 1932 προσχώρησε στο Εθνικοσοσιαλιστικό Κόμμα του Χίτλερ και έγινε διπλωμάτης καριέρας. Το 1934 εντάχθηκε στην παραστρατιωτική οργάνωση του Κόμματος SA και το 1935 στάλθηκε ως διπλωμάτης αρχικά στο Βουκουρέστι και στη συνέχεια στη Γερμανική Πρεσβεία στο Παρίσι.

Είναι γνωστό ότι το Ναζιστικό καθεστώς ήταν σφόδρα αντίθετο προς την ομοφυλοφιλία. Εν τούτοις, ο φομ Ρατ είχε ήδη γίνει αντικείμενο συζητήσεων σχετικά με τις σεξουαλικές του προτιμήσεις και πιστευόταν ότι ήταν ομοφυλόφιλος. Κάποιοι σύγχρονοι ιστορικοί τον θεωρούν ομοφυλόφιλο, ωστόσο δεν υπάρχουν σχετικές μαρτυρίες.

## Δολοφονία και επακόλουθα
μικρογραφία|αριστερά|140px|Ο Έρσελ Γκρίνσπαν
Στις 7 Νοεμβρίου του 1938 και ενώ ο φομ Ρατ υπηρετούσε στο Παρίσι, εμφανίστηκε στην πρεσβεία ένας δεκαεπτάχρονος νεαρός, ονόματι Έρσελ Γκρίνσπαν (Herschel Grynszpan) και ζήτησε να δει κάποιον από το προσωπικό. Ο φομ Ρατ πήγε προς συνάντηση του νεαρού, ο οποίος, μόλις τον είδε, έβγαλε ένα περίστροφο και τον πυροβόλησε τρεις φορές στην κοιλιακή χώρα. Ο φομ Ρατ μεταφέρθηκε επειγόντως στο νοσοκομείο, όπου, παρά τις προσπάθειες των ιατρών, κατέληξε στις 9 Νοεμβρίου. Ο νεαρός συνελήφθη. Παρά το ότι τίποτε δεν είναι διαπιστωμένο με βεβαιότητα, η επικρατούσα εκδοχή είναι ότι ο νεαρός Έρσελ, καταγόμενος από οικογένεια Γερμανών Εβραίων, η οποία είχε διαταχθεί να "μετοικήσει" στην Πολωνία, έλαβε μια κάρτα από τη μητέρα του, η οποία εξηγώντας του την κατάσταση παραπονέθηκε ότι βρίσκονταν επί πολλές ημέρες σε άθλιες συνθήκες διαμονής και διατροφής (η Πολωνία αρνήθηκε να δεχθεί τους εκτοπιζόμενους με αποτέλεσμα να παραμένουν στα σύνορα υπό δριμύ ψύχος και υποσιτιζόμενοι). Ο Έρσελ, μη μπορώντας να αντιδράσει διαφορετικά, πήγε στην Πρεσβεία και δολοφόνησε τον φομ Ρατ.

Η δολοφονία του άσημου διπλωμάτη - μέλους του Κόμματος ήταν η αφορμή που περίμενε το καθεστώς του Χίτλερ: Ως επακόλουθο διατάχτηκε η καταδίωξη των Εβραίων σε όλη τη Γερμανία, η καταστροφή των καταστημάτων και των περιουσιών τους και η πυρπόληση των Εβραϊκών Συναγωγών. Το πογκρόμ αυτό, που έγινε στις 9 Νοεμβρίου 1938, επονομάστηκε Νύχτα των Κρυστάλλων (Kristallnacht) και σηματοδότησε την έναρξη του Ολοκαυτώματος.

## Πηγές, Αναφορές


## Βιβλιογραφία
*Hannah Arendt, *Eichmann in Jerusalem: A Report on the Banality of Evil*, Penguin Classics, 1994 ISBN 0140187650

## Εξωτερικοί σύνδεσμοι

*Yad Vashem: Ανταπόκριση του ''Λαϊκού Κήρυκα'' για την κηδεία του φομ Ρατ

Κατηγορία:Γερμανοί διπλωμάτες
Κατηγορία:Ολοκαύτωμα
Θεοτόκης (αποσαφήνιση)

Το όνομα **Θεοτόκης** μπορεί να αναφέρεται στην Οικογένεια Θεοτόκη ή στην οικογένεια Ανδρουτσέλλη-Θεοτόκη ή στην οικογένεια Θεοτόκη-Daviazzo.

Μπορεί επίσης να αναφέρεται σε κάποιον από τους:

* Γεώργιος Θεοτόκης (1844-1916), πρωθυπουργός της Ελλάδας 
* Εμμανουήλ Θεοτόκης (1777-1837), Βαρώνος, πολιτικός και λόγιος, πρόεδρος της Γερουσίας της Ιονίου Πολιτείας
* Ιζαμπέλα Αλμπρίτζι-Θεοτόκη (ιτ. Isabella Albrizzi-Teotochi, 1760-1836) ήταν Ιταλίδα συγγραφέας ελληνικής καταγωγής
* Ιωάννης Θεοτόκης (1880–1961), πρωθυπουργός της Ελλάδας
* Ιωάννης Βαπτιστής Θεοτόκης (1777-1865), μέλος της Φιλικής Εταιρίας, πολιτικός
* Κωνσταντίνος Θεοτόκης (1872–1923), συγγραφέας.
* Μιχαήλ Θεοτόκης (1842-1916), αδελφός του πρωθυπουργού Γ. Θεοτόκη.
* Νικηφόρος Θεοτόκης (1731-1800), λόγιος και κληρικός 
* Νικόλαος Θεοτόκης (1878-1922), πολιτικός 
* Σπυρίδων Γεώργιος Θεοτόκης (1722-1803), πρόεδρος της κυβέρνησης και Πρίγκηψ της Ιονίου Πολιτείας
* Σπύρος Θεοτόκης (1908-1988), πολιτικός
Μαριάν Ιβάν

Ο **Μαριάν Ιβάν** (ρουμανικά: *Marian Ivan*, γεννημένος την 1 Ιουνίου 1969 στο Βουκουρέστι) είναι παλαίμαχος διεθνής Ρουμάνος ποδοσφαιριστής, οποίος συμμετείχε με την εθνική Ρουμανίας στο Παγκόσμιο κύπελλο ποδοσφαίρου 1994. Τη σεζόν 1995-96 έπαιξε με τον Πανιώνιο στην Α΄ Εθνική.

Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΑΕΠ Πάφου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές ΦΚ Σπόρτουλ Στουντεντέσκ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Μεσιέ 61

Ο **Μεσιέ 61** (επίσης γνωστός και ως Μ61 και NGC 4303) είναι σπειροειδής γαλαξίας Σιφέρτ τύπου 2 σε απόσταση 60 εκατομμυρίων ετών φωτός στον αστερισμό της Παρθένου. Τον ανακάλυψε ο Barnabus Oriani τις 5 Μαΐου 1779, ενώ ο Σαρλ Μεσσιέ, που τον παρατήρησε την ίδια μέρα, νόμιζε ότι ήταν κομήτης, πριν καταλάβει ότι δεν κινείται έξι μέρες μετά. Είναι μέλος του σμήνους της Παρθένου και αποτελεί ζευγάρι με τον κοντινό γαλαξία NGC 4301.

Έχουν παρατηρηθεί σε αυτόν εφτά υπερκαινοφανείς αστέρες, οι SN 1926A, SN 1961I, SN 1964F, SN 1999GN, SN 2006OV, SN 2008IN και SN 2014dt.

## Παραπομπές


## Εξωτερικοί σύνδεσμοι
* 
* SEDS for Messier 61

Κατηγορία:Σπειροειδείς γαλαξίες
61
4303
Κατηγορία:Παρθένος (αστερισμός)
40001
07420
Γιώργος Φ. Πιερίδης

Ο **Γιώργος Φιλίππου Πιερίδης** (1904 - 1999) ήταν Κύπριος λογοτέχνης.

Γεννήθηκε στο Δάλι της Κύπρου. Μεγάλωσε και έζησε πολλά χρόνια στην Αίγυπτο, όπου και σπούδασε. Εγκαταστάθηκε στην Κύπρο το 1946. Διετέλεσε διευθυντής της Δημοτικής Βιβλιοθήκης και Πινακοθήκης Αμμοχώστου από το 1954 έως το 1971. Υπήρξε συγγραφέας πολλών μυθιστορημάτων όπως *Οι Βαμβακάδες* (1945), *Διηγήματα από τη Μέση Ανατολή*, (Κύπρος 1949), *Σκληροί Καιροί* (Αθήνα, 1962) κ.α.

Δημοσίευσε επίσης μελέτες σε περιοδικά και εφημερίδες. Τα έργα του μεταφράστηκαν στα ρωσικά, ρουμανικά, αραβικά, κινέζικα, γερμανικά, σουηδικά και αγγλικά. Το 1982 τιμήθηκε από το Υπουργείο Παιδείας Κύπρου με το βραβείο συνολικής προσφοράς στην κυπριακή λογοτεχνία.

## Πηγές
* Εθνικό Κέντρο Βιβλίου 
* Βιογραφία

Κατηγορία:Κύπριοι μυθιστοριογράφοι
Κατηγορία:Κύπριοι διηγηματογράφοι
Κατηγορία:Κύπριοι δοκιμιογράφοι
Επισκοπή Καρυουπόλεως

thumb|right|Ο παλαιός επισκοπκός ναός του Αγίου Γεωργίου, κτίσμα πιθανόν του 14ου αιώνα, Παλαιά Καρυούπολη
Η **Επισκοπή Καρυουπόλεως** ήταν ιστορική επισκοπή της Μάνης που φαίνεται να δημιουργήθηκε επί τουρκοκρατίας, που υπαγόταν στο Μητροπολίτη Λακεδαιμονίας.

Μαζί με την Επισκοπή Μαΐνης που προήχθη σε Αρχιεπισκοπή επί Πατριαρχίας Κυρίλλου του Λούκαρι το 1621, αποτελούσαν τις σημαντικότερες επισκοπές της περιοχής. Το έτος που ιδρύθηκε η επισκοπή Καρυουπόλεως παραμένει άγνωστο, προϋπήρχε όμως του 1785, όπως αναφέρεται σε σιγίλλιο του Πατριάρχη Προκοπίου του έτους αυτού. Το γεγονός όμως της ίδρυσής της, στη περιοχή της παλαιάς Καρυούπολης, αποδεικνύει το ενδιαφέρον των Πατριαρχών της Κωνσταντινούπολης για τον χριστιανικό πληθυσμό της Μάνης.

Η Επισκοπή Καρυουπόλεως κατά την Επανάσταση του 1821 έπαιξε σπουδαίο ρόλο στη περιοχή εναντιούμενη και με το Οικουμενικό Πατριαρχείο κυρίως όμως σε θέματα εκκλησιαστικά στα οποία κυριαρχούσε η διαμάχη της υπαγωγής σ΄ αυτή της Μονής της Ζερμπίτσας, που τύγχανε Σταυροπηγιακής μορφής. Διαμάχη που κράτησε 14 χρόνια, (1785-1799), κατά την οποία ο τελευταίος επίσκοπος Καρυουπόλεως Κύριλλος έφθασε στο σημείο ν΄ αντικαταστήσει δυναμικά την "Πατριαρχική Φήμη" με τη δική του. 
Σημειώνεται ότι ο Πατριάρχης Γρηγόριος Ε΄, κατά την πρώτη του πατριαρχία, προσπάθησε μάταια, με συγίλλιο που εξέδωσε ν΄ αποτρέψει την διαμάχη εκείνη.

Η Επισκοπή Καρυουπόλεως καταργήθηκε το 1833 με το Β.Δ. της από 21 Νοεμβρίου 1833 «Περί διορισμού του προσωπικού των Επισκοπών του Βασιλείου» με το οποίο ιδρύθηκε η Επισκοπή Γυθείου, της οποίας πρώτος επίσκοπος ήταν ο Κύριλλος, πρώην επίσκοπος Καρυουπόλεως.

Για την ιστορική έρευνα σημειώνεται ότι τελευταίοι επίσκοποι της Επισκοπής Καρυουπόλεως όπως αποκαλύφθηκαν από ιστορικά έγγραφα της εποχής ήταν:
# Διονύσιος, επίσκοπος Καρυουπόλεως. Αναφέρεται σε πατριαρχικό συγίλλιο του Νεόφυτου το 1799
# Χρύσανθος, επίσκοπος Καρυουπόλεως. Αναφέρεται σε έγγραφο του Αντωνόμπεη Γρηγοράκη το 1804.
# Βενέδικτος, επίσκοπος Καρυουπόλεως. Αναφέρεται στη Διαθήκη του Ηγουμένου Παΐσιου το 1808.
# Κύριλλος, επίσκοπος Καρυουπόλεως και μετέπειτα επίσκοπος Γυθείου

Η άλλοτε περιφέρεια της Επισκοπής Καρυουπόλεως έχει υπαχθεί σήμερα στη δικαιοδοσία της Ιεράς Μητρόπολης Μάνης.

## Παραπομπές


## Πηγές
* Σωκρ. Κουγέας: «Ιστορικαί πηγαί δια την Ηγεμονίαν της Μάνης», *Πελοποννησιακά* (περιοδ.), 1961, τ. Ε΄, σελ. 65
* Τζώρτζης Τζωρτάκης: *Η πρωτεύουσα της Μάνης*, Αθήναι 1981, σελ. 86 

Κατηγορία:Ιερά Μητρόπολις Μάνης
Κατηγορία:Καρυούπολη
Σέτλαντ

Τα **Σέτλαντ** (αγγλικά: *Shetland*, ) είναι αρχιπέλαγος το οποίο βρίσκεται έξω από τις βορειοανατολικές ακτές της Σκωτίας. Τα νησιά βρίσκονται βορειοανατολικά από τις Ορκάδες και νοτιοανατολικά από τις Φερόες. Το αρχιπέλαγος αποτελείται από περίπου 100 νησιά, από τα οποία κατοικούνται τα 16. Η συνολική έκταση των νησιών είναι περίπου 1.468 τ.χλμ. και ο πληθυσμός τους ανέρχεται στους 23.167 κατοίκους. Το μεγαλύτερο νησί είναι το Μέινλαντ, το οποίο βρίσκεται στον νότο του συμπλέγματος και αποτελεί τα δύο τρίτα της συνολικής του έκτασης. Άλλα μεγάλα νησιά του συμπλέγματος είναι το Γελλ, το Ουνστ και το Φέτλαρ τα οποία βρίσκονται βόρεια, το Μπρέσεϊ και το Γουέλσεϊ στα ανατολικά και τα Μακλ Ρόου και Φούλα στα δυτικά. Τα Σέτλαντ ανήκουν πολιτικά στο Ηνωμένο Βασίλειο, ενώ διοικητικά αποτελούν την ομώνυμη περιφέρεια. Το Λέργουικ (6.958 κάτοικοι το 2011), η μοναδική πόλη και διοικητικό κέντρο, βρίσκεται στο νησί Μέινλαντ.

Τα νησιά κατοικούνταν ήδη από τη μεσολιθική περίοδο, ενώ οι πρώτες γραπτές αναφορές σε αυτά χρονολογούνται από τη ρωμαϊκή εποχή. Κατά τον πρώιμο Μεσαίωνα, στα νησιά επικρατούσαν σκανδιναβικές και ιδίως νορβηγικές επιρροές. Αποτελούν τμήμα της Σκωτίας από το 15ο αιώνα. Όταν τα Σέτλαντ έγιναν τμήμα του Βασιλείου της Μεγάλης Βρετανίας το 1707 το εμπόριο με τη βόρεια Ευρώπη μειώθηκε, αλλά η αλιεία συνέχισε να αποτελεί σημαντικό τμήμα της οικονομίας τους έως και σήμερα. Η ανακάλυψη πετρελαίου στη Βόρεια θάλασσα κατά τη δεκαετία του 1970 συνετέλεσε στη σημαντική αύξηση των εισοδημάτων, της απασχόλησης και των δημοσίων εσόδων στα Σέτλαντ.

Ο τρόπος ζωής των κατοίκων των νησιών αντανακλά την κοινή νορβηγική και σκωτική κληρονομιά. Περιλαμβάνει μία ιδιαίτερη μουσική παράδοση, βασιζόμενη στο παραδοσιακό βιολί, καθώς και το φεστιβάλ Up Helly Aa. Τα νησιά έχουν αναδείξει αρκετούς ποιητές και πεζογράφους, πολλοί από τους οποίους χρησιμοποιούν την τοπική διάλεκτο.

## Παραπομπές
Κοινότητα Ασή Γωνιάς Χανίων

Η **Κοινότητα Ασή Γωνιάς** είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 και έδρα της ορίστηκε ο  οικισμός Ασή Γωνιά. Περιλαμβάνοντας μόνον την έδρα της, έχει 527 κατοίκους σύμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον Πρόεδρο κ. Γεώργιο Σμπυράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Αποκορώνου
Κώστας Κιάσσος

Ο **Κώστας Κιάσσος** (Χανιά, 13 Δεκεμβρίου 1975) είναι Έλληνας πρώην ποδοσφαιριστής και προπονητής, ο οποίος αγωνιζόταν ως αμυντικός μέσος.

## Καριέρα
Ξεκίνησε το ποδόσφαιρο το 1993 στον ΟΦΗ, σύλλογο στον οποίο ολοκλήρωσε και την καριέρα του το 2017 σε ηλικία 42 ετών, συμπληρώνοντας 24 χρόνια συνεχούς επαγγελματικής παρουσίας, όντας ένας από τους μακροβιότερους σε επαγγελματικό επίπεδο Έλληνες ποδοσφαιριστές. Έχει αγωνιστεί σε πολλές ομάδες στην Ελλάδα και στην Κύπρο, ενώ για μια χρονιά αγωνίστηκε στην Ισπανία. Το 1999 ήταν φιναλίστ του κυπέλλου Ελλάδας με τον Παναθηναϊκό, αγωνιζόμενος ως αλλαγή.

## Παραπομπές


## Πηγές

* Το προφίλ του Κώστα Κιάσσου στο transfermarkt
* Ο Κώστας Κιάσσος στο soccerway
* "Football League Αφιέρωμα 2010-2011", εφ. Εξέδρα, 11/9/2010.
* Συνεχίζει απτόητος στα 42 του ο Κιάσσος

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Έλληνες ποδοσφαιριστές στο εξωτερικό
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Π.Α.Σ. Κορίνθου
Κατηγορία:Προπονητές ποδοσφαίρου Α.Σ. Ρόδου
Εγκεφαλικά κύματα

Τα **εγκεφαλικά κύματα** είναι το αποτέλεσμα της ηλεκτρικής δραστηριότητας του εγκεφάλου. Το ηλεκτροεγκεφαλογράφημα (ΗΕΓ) είναι η καταγραφή της ηλεκτρικής δραστηριότητας του εγκεφάλου μέσω ηλεκτροδίων που τοποθετούνται στο δέρμα του κεφαλιού. Κατά την καταγραφή αυτής της ηλεκτρικής δραστηριότητας παρατηρούνται διάφορες συχνότητες οι οποίες κατηγοριοποιούνται ανάλογα με το πότε εμφανίζονται.

Το ηλεκτροεγκεφαλογράφημα (ΗΕΓ) αποκαλύπτει 4 βασικά κύματα:
* τα **κύματα ''α*** (8-13 Hz)
* τα *'κύματα *β*** (13-30 Hz)
* τα **κύματα *δ*** (1-4 Hz)
* και τα **κύματα *θ*** (4-8 Hz)
αλλά φαίνεται πως το φάσμα του ηλεκτροεγκεφαλογραφήματος αποκαλύπτει και μια ακόμη κατηγορία κυμάτων, τα **κύματα *γ*** (περίπου 30-70 Hz).

Η ηλεκτρική δραστηριότητα του εγκεφάλου καταγράφεται πλέον και με πιο σύγχρονα μέσα, όπως [[μαγνητικός τομογράφος|μαγνητικούς τομογράφους]] που δίνουν τη δυνατότητα ακριβούς εντοπισμού του σημείου του εγκεφάλου που παρουσιάζει την ηλεκτρική δραστηριότητα και το πώς αυτή μεταναστεύει από περιοχή σε περιοχή. Για παράδειγμα μπορούν να γίνονται εμφανείς οι περιοχές που δραστηριοποιούνται κατά τη διάρκεια του ύπνου, οι οποίες εντοπίζονται σε μικρότερο όγκο σε σχέση με τη λειτουργία ενός εγκεφάλου σε εγρήγορση (ξύπνιου).

== Οι τέσσερις βασικοί ρυθμοί ==
Τα πρώτα χρόνια της ζωής το ΗΕΓ αποτελείται κυρίως από χαμηλές συχνότητες. Κατά την ηρεμία του ατόμου με τα μάτια κλειστά, το ΗΕΓ που καταγράφεται από την οπίσθια περιοχή του εγκεφάλου, δίνει **κύματα *α***, ενώ οι συχνότητες που καταγράφονται από το πρόσθιο τμήμα αντιστοιχούν σε **κύματα *β***. Κατά την εγρήγορση όμως **κύματα *β*** με χαμηλότερη τάση και υψηλότερη συχνότητα, αντικαθιστούν τα **κύματα *α***. Τα **κύματα *θ*** παρατηρούνται στα αρχικά στάδια του ύπνου, ενώ τα **κύματα *δ*** εμφανίζονται σε στάδια βαθύτερου ύπνου.

== Τα Κύματα γ ==
Μια από τις παλαιότερες αναφορές γι' αυτά τα κύματα ήταν το 1964 χρησιμοποιώντας καταγραφές της ηλεκτρικής δραστηριότητας από [[Ηλεκτρόδιο|ηλεκτρόδια]] που είχαν εμφυτευτεί στο οπτικό κέντρο πιθήκων που ήταν ξυπνητοί. Αυτό που παρουσιάζει ενδιαφέρον είναι οτι τα **κύματα *γ*** σχετίζονται με τη [[συνείδηση]] (consciousness) μια λειτουργία που ακόμη δεν είναι κατανοητή και η οποία κεντρίζει το ενδιαφέρον πολλών επιστημόνων από πολλούς επιστημονικούς κλάδους.
´Ερευνες έχουν δείξει ότι τα **κύματα *γ*** είναι συνεχώς παρόντα κατά τη διάρκεια της ''χαμηλής τάσεως γρήγορης νεοφλοιικής δραστηριότητας'' (low voltage fast neocortical activity (LVFA)), που εμφανίζεται κατά τη διάρκεια της διαδικασίας του ξυπνήματος και κατά τη διάρκεια του **ύπνου REM**. Πρόσφατα πειράματα έχουν δείξει οτι τα **κύματα *γ*** είναι συνεχώς παρόντα σε [[Αρουραίος|αρουραίους]] κατά την διάρκεια της LVFA που εμφανίζεται στη διάρκεια της χειρουργικής αναισθησίας. Κάποιοι ερευνητές ωστόσο δεν διακρίνουν τα **κύματα *γ*** ως ξεχωριστή κατηγορία αλλά τα τοποθετούν στα **κύματα *β*'''.

## Παραπομπές


Κατηγορία:Εγκέφαλος
Κατηγορία:Νευροφυσιολογία
Κατηγορία:Υπολογιστική νευροεπιστήμη
Ελαστικότητα

**Ελαστικότητα** είναι η ιδιότητα υλικών σωμάτων να επανέρχονται στο αρχικό τους σχήμα μετά από άσκηση εξωτερικής τάσης. Ελαστικά είναι τα σώματα στα οποία αποκαθίσταται το αρχικό τους σχήμα όταν μηδενίζεται η τάση που εφαρμόζεται σ' αυτά ενώ πλαστικά είναι τα σώματα που η παραμόρφωση που έχουν δεχτεί παραμένει μόνιμα. Η ελαστικότητα των σωμάτων χαρακτηρίζεται από ένα φυσικό μέγεθος, γνωστό ως μέτρο ελαστικότητας. Με άλλα λόγια, η ελαστικότητα ορίζεται ως η ιδιότητα που κατέχουν ορισμένα σώματα να επανέρχονται στην αρχική τους κατάσταση, έπειτα από παραμόρφωση.

## Μέτρο Ελαστικότητας
Κάθε υλικό σώμα με την άσκηση τάσης, δηλαδή δύναμης ανά μονάδα διατομής, παραμορφώνεται. Για μικρές τάσεις η παραμόρφωση είναι ανάλογη της τάσης που εφαρμόζεται. Ο λόγος της τάσης προς την παραμόρφωση σε κάθε σώμα είναι σταθερός και ονομάζεται μέτρο ελαστικότητας. Το μέτρο ελαστικότητας εξαρτάται από το υλικό που παραμορφώνεται και την φύση της παραμόρφωσης.

Υπάρχουν τρεις διαφορετικές κατηγορίες παραμόρφωσης που χαρακτηρίζονται από διαφορετικά μέτρα ελαστικότητας. Η γραμμική παραμόρφωση που χαρακτηρίζεται από το μέτρο ελαστικότητας Young, η παραμόρφωση σχήματος που χαρακτηρίζεται από το μέτρο ελαστικότητας σχήματος και η παραμόρφωση όγκου που χαρακτηρίζεται από το μέτρο ελαστικότητας όγκου.

### Μέτρο ελαστικότητας Young

Το μέτρο ελαστικότητας Young εκφράζει την παραμόρφωση ενός μονοδιάστατου σώματος, πρακτικά ενός σώματος με μεγάλο μήκος και μικρή διατομή, όπως μία μακριά ράβδος. Το μέτρο ελαστικότητας Young ισούται με την τάση που εφαρμόζεται στο σώμα και το παραμορφώνει κατά μήκος προς την μεταβολή του μήκους του, δηλαδή:
:Y= \frac{F/A_0}{\Delta L/L_0} 

### Μέτρο διάτμησης
Το μέτρο διάτμησης χαρακτηρίζει τρισδιάστατα υλικά σώματα που παραμορφώνεται το σχήμα τους χωρίς να μεταβάλλεται ο όγκος του. Ισούται με την τάση που εφαρμόζεται στο σώμα και το παραμορφώνει προς την διατμητική παραμόρφωση, δηλαδή την μεταβολή του μήκους της μίας του πλευράς στην οποία ασκείται η τάση προς το μήκος της πλευράς στην οποία δεν εφαρμόζεται τάση. Περιγράφεται από την μαθηματική σχέση:
:S= \frac{F/A_0}{\Delta x/h}  

### Μέτρο ελαστικότητας όγκου
Το μέτρο ελαστικότητας όγκου χαρακτηρίζει τρισδιάστατα υλικά σώματα που κατά την παραμόρφωσή τους μεταβάλλεται ό όγκος τους. Ισούται με την τάση που εφαρμόζεται στο σώμα και το παραμορφώνει προς την μεταβολή του όγκου του σώματος. Δίνεται από την σχέση:
:B= \frac{F/A_0}{\Delta V/V_0} 

## Δείτε επίσης
* Θεωρία ελαστικότητας

## Πηγές
* *Physics - Raymond A. Serway, τόμος Ι*

## Εξωτερικοί σύνδεσμοι

* Πανεπιστήμιο Κρήτης, εισαγωγή στην Ιξωδοελαστικότητα
Σιγίλλιο

Με το όνομα **σιγίλλιο**, (ή σιγίλιο, ή και σιγγίλιο), φέρονταν κατά τη Βυζαντινή Αυτοκρατορία τα σημαντικότερα επίσημα αυτοκρατορικά έγγραφα που αφορούσαν κυρίως θέματα εξωτερικής πολιτικής τα οποία συνηθέστερα χρησιμοποιούσε η βυζαντινή διπλωματία. Παρόμοια επίσης έγγραφα ήταν και εκείνα που περιείχαν αποφάσεις επί σπουδαίων διοικητικών ζητημάτων καθώς και σε λίαν προνομιακές τακτοποιήσεις ζητημάτων.

Από την παραπάνω πολιτειακή χρήση της εποχής εκείνης χαρακτηρίσθηκαν ομοίως ως σιγίλλια τα πατριαρχικά και συνοδικά έγγραφα καλούμενα επίσης και "σιγιλώδη γράμματα ή επιστολές" που γράφονταν αρχικά επί περγαμηνής. Ανάλογα δε με το περιεχόμενό τους διακρίνονταν σε ρυθμιστικά, επιβεβαιωτικά, αφοριστικά κ.λπ.

Γενικό χαρακτηριστικό των πάσης φύσεως τέτοιων εγγράφων ή επιστολών, σιγιλλίων, ήταν η "*απηωρημένη*" (= εξαρτημένη) συνήθως μολύβδινη σφραγίδα (βούλα), λατινικά "**sigillum**", εξ ου και η ονομασία τους, που συνόδευε τα έγγραφα αυτά.

Με πατριαρχικά σιγίλια συνηθέστερα αναγνωρίζονταν ή ιδρύονταν μοναστήρια, επισκοπές, εκκλησιαστικές σχολές, τοπικές δικαιοδοσίες, ή υπαγωγές αυτών, όπως και μεταξύ επισκοπών καθώς επίσης και περιπτώσεις αφορισμών.

## Δείτε επίσης
*Χρυσόβουλο

Κατηγορία:Βυζαντινή γραμματεία
Κατηγορία:Βυζαντινό Δίκαιο
Κατηγορία:Κανονικό Δίκαιο
IC 1101

Ο **IC 1101** (ή UGC 9752) είναι γιγαντιαίος γαλαξίας. Ανήκει στη μορφολογική κατηγορία E-S0 και επομένως είναι ελλειπτικός-φακοειδής γαλαξίας. Ανακαλύφθηκε στις 19 Ιουνίου 1790 από τον Γερμανοβρετανό αστρονόμο Ουίλιαμ Χέρσελ.

Όπως και άλλοι γιγαντιαίοι ελλειπτικοί γαλαξίες, ο IC 1101 βρίσκεται στο κέντρο ενός μεγάλου σμήνους γαλαξιών, του Abell 2029  στον αστερισμό του Όφεως, κοντά στα όρια με τον αστερισμό της Παρθένου. Απέχει 1,07 δισεκατομμύριο έτη φωτός και με διάμετρο 6 περίπου εκατομμυρίων ετών φωτός είναι ένας από τους μεγαλύτερους γνωστούς γαλαξίες, αν όχι ο μεγαλύτερος, αποτελούμενος από περίπου 100 τρισεκατομμύρια αστέρες. Θεωρείται ότι ο IC 1101 σχηματίστηκε από τις συγχωνεύσεις πολλών μικρότερων γαλαξιών . 

## Αναφορές


## Εξωτερικοί σύνδεσμοι
* Ο IC 1101 στο ''wikisky''

Κατηγορία:Ελλειπτικοί γαλαξίες
1101
Κατηγορία:Όφις (αστερισμός)
54167
Κοκκίνι Κέρκυρας

To **Κοκκίνι** ή **Κοκκίνη** είναι οικισμός της Κέρκυρας στα Επτάνησα.

## Γενικά στοιχεία
Το Κοκκίνη (παλιότερα έδρα του δήμου Παρελίων) βρίσκεται στη μέση Κέρκυρα και προς τα δυτικά παράλια του νησιού σε υψόμετρο 80 μέτρα. Τη δεκαετία του '90, ο πληθυσμός του έφτανε περίπου τους 1.000 κατοίκους, ενώ σύμφωνα με την απογραφή 2011 απογράφησαν 580 κάτοικοι. Είναι ένα καταπράσινο χωριό με πολλούς λοφίσκους και πλούσια βλάστηση. Οι κάτοικοί του στο παρελθόν ασχολούνταν  κυρίως με τη γεωργία, την οινοποιία και την ελαιουργία, καθώς το χωριό περιβάλλεται από πολλούς ελαιώνες.

Το κλίμα είναι υγρό και ξηρό, με αποτέλεσμα την περίοδο του χειμώνα να κάνει παγωνιά και τσουχτερό κρύο. Η περιοχή έχει ιδιαίτερα πλούσια βλάστηση και άγρια φύση. Ο κυρίως οικισμός βρίσκεται σε πανοραμική θέση, γύρω στα 80 μέτρα από το επίπεδο της θάλασσας, με προσανατολισμό βόρειο που βλέπει την οροσειρά του Παντοκράτορα και δυτικά το υπέροχο ηλιοβασίλεμα των Ερμονων. Ήταν το διοικητικό κέντρο του πρώην Δήμου Παρελίων. Βλέπει την επιβλητική κοιλάδα του Ρόπα και βρίσκεται κοντά στις παραλίες Γλυφάδας, Ερμονών και Κοντογιαλλό.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
240 Βανάδις

Η **Βανάδις (Vanadis)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,0. Ανακαλύφθηκε το 1884 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και έλαβε το λατινικό όνομα της Φρέγια, της θεάς της γονιμότητας στη Σκανδιναβική μυθολογία.

## Φυσικά χαρακτηριστικά
Η μέση διάμετρος της Βανάδις εκτιμάται σε 104 χλμ. Ο φασματικός της τύπος είναι **C** (ανθρακούχος) και το άλβεδό της είναι 0,041. Η Βανάδις περιστρέφεται γύρω από τον εαυτό της μία φορά κάθε 10 ώρες και 38 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαναδις
Μπαντσάχ Μουνίρ Μπουκάρι

Ο **Μπαντσάχ Μουνίρ Μπουκάρι** (Badshah Munir Bukhari بادشاہ منیر بخاری) είναι γλωσσολόγος από το Βόρειο Πακιστάν. Ιθαγενής Τσιτράλ, είναι λέκτορας στη γλωσσολογία και μέλος του Τμήματος Ουρντού στο Πανεπιστήμιο της Πεσαβάρ.

Η Εθνική Αρχή γλώσσας του Πακιστάν δημοσίευσε το βιβλίο του για τις γλώσσες Ουρντού και Κχόβαρ. Το Λεξικό Κχόβαρ-Ουρντού-Αγγλικών είναι μία από τις λίγες διαθέσιμες πηγές για τη γλώσσα Khowar. Είναι επίσης ο εκδότης του Khayaban (ISBN 1993-9302), το περιοδικό έρευνα του Τμήματος Ουρντού. 
 
Το 2004, η κυβέρνηση του Πακιστάν του απένειμε το μετάλλιο για την προσφορά του στον τομέα της γλωσσικής έρευνας.

## Εργασίες
Σχεδίασε αλφάβητα για επτά προηγουμένως άγραφες γλώσσες του βόρειου Πακιστάν και του Αφγανιστάν. 

Είναι μεταφραστής για τις γλώσσες Ουρντού, Πάστο, Κχόβαρ και Ντάρι. Έχει δημοσιεύσει στις εξής γλώσσες του βόρειου Πακιστάν και Αφγανιστάν: 
* Νταμελί
* Ντομάακι 
* Γκάβαρ-Μπάτι 
* Καλάς 
* Κασμίρ 
* Κχόβαρ
* Κοχιστάνι 
* Νανγκαλάμι 
* Πασάγι 
* Παλούλα 
* Σίνα 
* Σουμάστι 
* Νουριστάνι 
* Ασκούνου
* Καμκάτα-βίρι 
* Τρεγκάμι
* Βάσι-βάρι 
* Βαϊγκάλι
* Ντάρι
* Πάστο 
* Ουρντού 

## Πηγές
* http://www.thekhayaban.com/ 

Κατηγορία:Πακιστανοί συγγραφείς
Κατηγορία:Πακιστανοί γλωσσολόγοι
Κατηγορία:Μεταφραστές
241 Γερμανία

Η **Γερμανία (Germania)** είναι πολύ μεγάλος και σκουρόχρωμος αστεροειδής της Κύριας Ζώνης Αστεροειδών. Ανακαλύφθηκε το 1884 από τον Ρόμπερτ Λούτερ, που παρατηρούσε από το Ντίσελντορφ, και πήρε το όνομα της από τη λατινική ονομασία της Γερμανίας. Η Γερμανία έχει απόλυτο μέγεθος (όπως ορίζεται για το Ηλιακό Σύστημα) 7,58.

## Φυσικά χαρακτηριστικά
Η μέση διάμετρος της Γερμανίας υπολογίσθηκε σε 169 χλμ. Ο φασματικός της τύπος είναι **C** (ανθρακούχος) και το άλβεδό της είναι 0,058. Η Γερμανία περιστρέφεται γύρω από τον εαυτό της μία φορά κάθε 15 ώρες και 31 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γερμανια
Κατηγορία:Γερμανία
242 Κριμχίλδη

Η **Κριμχίλδη (Kriemhild)** είναι αστεροειδής της Κύριας Ζώνης Αστεροειδών. Ανακαλύφθηκε το 1884 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από την ομώνυμη πριγκήπισσα της γερμανικής μυθολογίας.

## Φυσικά χαρακτηριστικά
Η μέση διάμετρος της Κριμχίλδης εκτιμάται σε 38 χλμ. Ο φασματικός της τύπος είναι άγνωστος, ενώ το άλβεδό της προσδιορίσθηκε ως 0,159. Η Κριμχίλδη περιστρέφεται γύρω από τον εαυτό της μία φορά κάθε 4 ώρες και 32,6 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κριμχιλδη
Γεώργιος Μάρσαλ

Ο **Γεώργιος Μάρσαλ** (Πάτρα 1877 - ? ) ήταν Έλληνας αθλητής και Ολυμπιονίκης. 

Γεννήθηκε στην Πάτρα και είχε Βρετανική καταγωγή, ο πατέρας του Βρένον ήταν πρόξενος της Αγγλίας στην πόλη . Ήταν αθλητής του Παναχαϊκού και έπαιξε στον πρώτο αγώνα ποδοσφαίρου που έγινε στην Πάτρα. Αγωνίστηκε με τον Παναχαϊκό εναντίον Άγγλων ναυτών νικώντας τους με 4-2. Συμμετείχε και στην ρεβάνς στις 15 Φεβρουαρίου όπου ο Παναχαϊκός νίκησε ξανά με 4-0. Συμμετείχε στους Α' Ολυμπιακούς αγώνες της Αθήνας το 1896 με την Βρετανική ομάδα, στα 100 μ.  ήρθε 5ος και στα 800 μ. ήρθε τέταρτος. Είχε δηλώσει συμμετοχή και στο τένις μαζί με τον αδελφό του Φρειδερίκο όπου αποκλείστηκαν στα προκριματικά.

Έζησε πολλά χρόνια στην Αγγλία  όπου και πέθανε.

## Πηγές

**Πατραϊκός Αθλητισμός* Τόμος Α΄και Β΄Αχαϊκές εκδόσεις Νικολάου Πολίτη.
**Αχαΐα Περί Αθλητικού παρελθόντος*, Κώστα Κοκκοβίκα, 2004



Κατηγορία:Έλληνες αθλητές της αντισφαίρισης
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές αδιευκρίνιστης θέσης
Κατηγορία:Έλληνες ποδοσφαιριστές
Κατηγορία:Αθλητές αντισφαίρισης της Παναχαϊκής
Κατηγορία:Αντισφαιριστές στους Θερινούς Ολυμπιακούς Αγώνες 1896
Φιλοτελική Εταιρεία Αθηνών

Η **Φιλοτελική Εταιρεία Αθηνών (Φ.Ε.Α.)** ιδρύθηκε το Νοέμβριο του 1937 και αποτελεί πολιτιστικό και μη κερδοσκοπικό σωματείο. Εδρεύει στην Αθήνα επί της οδού Τήνου 11.

Σκοπός της Φ.Ε.Α. είναι, μεταξύ άλλων, η μέσω του φιλοτελισμού πνευματική, επιμορφωτική και πολιτιστική καλλιέργεια του ευρέως κοινού με την μέσω των παραστάσεων των γραμματοσήμων μεταφορά και διάδοση ιστορικών, πνευματικών, καλλιτεχνικών, θρησκευτικών και λοιπών πολιτιστικών γνώσεων. Ιδιαιτέρως, αποσκοπεί στην προβολή του ιστορικού, πνευματικού, καλλιτεχνικού και τουριστικού πλούτου της Ελλάδος μέσα από τα γραμματόσημα. 

Η Φ.Ε.Α. οργανώνει στην Ελλάδα, αλλά και στο εξωτερικό, εκθέσεις θεματικού ενδιαφέροντος, μαξιμιφιλίας, νεότητας, καθώς και εκθέσεις ταχυδρομικών σφραγίδων. Διενεργεί επίσης προγραμματισμένους πλειστηριασμούς γραμματοσήμων.

Η Φ.Ε.Α. από το έτος 1973 έχει καθιερώσει και απονέμει σε φιλοτελιστές - μέλη φιλοτελικών σωματείων το βραβείο "*Νικ. Ατζαρίτη*" στη μνήμη του ζωγράφου Νικολάου Ατζαρίτη. Εκδίδει επίσης το φιλοτελικό περιοδικό "ΤΟ ΓΡΑΜΜΑΤΟΣΗΜΟ". 

Πρώτος Πρόεδρος της Φιλοτελικής Εταιρείας Αθηνών (Φ.Ε.Α.) υπήρξε ο Γεώργιος Παπαστεφάνου-Προβατάκις (1890 - 1978), ενώ σημερινός Πρόεδρος της Εταιρείας είναι ο Κωνσταντίνος Σφήκας του Ιωάννου, δικηγόρος.

## Πηγές
* Ιδρυτική Απόφαση Πρωτοδικείου Αθηνών υπ' αριθ. 36/1937.

Κατηγορία:Φιλοτελισμός
Κλασική αρχαιότητα

Η **κλασική αρχαιότητα** είναι ένας ευρύς όρος για μια μακρά περίοδο της πολιτιστικής ιστορίας που επικεντρώνεται στη Μεσόγειο, η οποία περιλαμβάνει τους πολιτισμούς της αρχαίας Ελλάδας και της αρχαίας Ρώμης, συλλογικά γνωστά ως ελληνο-ρωμαϊκός κόσμος. Είναι η περίοδος κατά την οποία ο ελληνικός και ο ρωμαϊκός πολιτισμός άκμασαν και ασκούσαν μεγάλη επιρροή σε ολόκληρη την Ευρώπη, τη Βόρεια Αφρική και τη Νοτιοδυτική Ασία.

Συμβατικά εκλαμβάνεται πως ξεκινά από την εποχή της ελληνικής επικής ποίησης του Ομήρου (8ος-7ος αιώνας π.Χ.), και συνεχίζει με την εμφάνιση του Χριστιανισμού και την παρακμή της Ρωμαϊκής Αυτοκρατορίας (5ος αιώνας μ.Χ.). Τελειώνει με τη διάλυση της κλασικής κουλτούρας στο τέλος της ύστερης αρχαιότητας (300-600 μ.Χ.), και χάνεται στις αρχές του Μεσαίωνα (600-1000 μ.Χ.).

Ο όρος «κλασική αρχαιότητα» μπορεί να αναφέρεται επίσης σε ένα εξιδανικευμένο όραμα μεταγενέστερης εποχής, αυτό που ο Έντγκαρ Άλαν Πόε καλεί: «η λάμψη ήταν η Ελλάδα, το μεγαλείο ήταν η Ρώμη!"

Ο πολιτισμός των αρχαίων Ελλήνων, μαζί με κάποιες επιρροές από την αρχαία Εγγύς Ανατολή, επικράτησε σε όλη την κλασική αρχαιότητα ως βάση της τέχνης, της φιλοσοφίας, της κοινωνίας, καθώς και στα εκπαιδευτικά ιδεώδη. Αυτά τα ιδανικά διασώθηκαν και αντιγράφησαν από τους Ρωμαίους. Αυτή η ελληνορωμαϊκή πολιτισμική θεμελίωση είχε πολύ μεγάλη επιρροή στη γλώσσα, την πολιτική, τα εκπαιδευτικά συστήματα, τη φιλοσοφία, την επιστήμη, την τέχνη και την αρχιτεκτονική του σύγχρονου κόσμου: Από τα σωζόμενα αποσπάσματα της κλασικής αρχαιότητας, σχηματίστηκε σταδιακά ένα κίνημα αναγέννησης από τον 14ο αιώνα, το οποίο κατέληξε να γίνει γνωστό αργότερα στην Ευρώπη, ως η Αναγέννηση, και αναζωπυρώθηκε πάλι κατά τη διάρκεια διαφόρων νεοκλασικών αναβιώσεων κατά τον 18ο και 19ο αιώνα.

## Παραπομπές



Κατηγορία:Αρχαία ιστορία
Κατηγορία:Αρχαιολογικές περίοδοι
Κατηγορία:Ιστορικές περίοδοι
Κατηγορία:Ιστορία της Μεσογείου
451 Υπομονή

Η **451 Υπομονή (Patientia)** είναι μεγάλος αστεροειδής στην Κύρια Ζώνη Αστεροειδών με διάμετρο περίπου 225 χιλιόμετρα. Ανακαλύφθηκε στις 4 Δεκεμβρίου 1899 από τον Ωγκύστ Σαρλουά στη Νίκαια της Γαλλίας.

## Φυσικά χαρακτηριστικά
Η 451 Υπομονή έχει μέση διάμετρο περίπου 225 χιλιόμετρα (απόλυτο μέγεθος (Η) 6,65). Είναι ένας αστεροειδής τύπου **CU** (δηλαδή περιέχει άνθρακα), και η λευκαύγειά της είναι 0,0764. Περιστρέφεται γύρω από τον εαυτό της κάθε 9,727 ώρες. Έχει σχεδόν σφαιρικό σχήμα.

## Παραπομπές


Υπομονή
Ζάππας

Με το όνομα **Ζάππας** αναφέρονται οι παρακάτω Έλληνες της νεότερης εποχής:

*Ευάγγελος Ζάππας (1800–1865) και Κωνσταντίνος Ζάππας (1814–1892), επιχειρηματίες και εθνικοί ευεργέτες.
*Αθανάσιος Ζάππας.
*Βύρων Ζάππας (1927-2008), σκακιστής.
*Τάσος Ζάππας (1902-1988), διηγηματογράφος και συγγραφέας.

Εξάλλου, παρεμφερή ονομασία φέρει ο:
* Φρανκ Ζάπα (1940-1993), Αμερικανός μουσικός.
Μίροσλαβ Κένιχ

Ο **Μίροσλαβ Κένιχ** (*Miroslav König*) (1 Ιουνίου 1972) είναι παλαίμαχος Σλοβάκος διεθνής τερματοφύλακας ποδοσφαίρου. Έχει ύψος 1,87 μ. και αγωνίστηκε από το 1991 ως το 2008 σε πολλές ομάδες σε Σλοβακία, Ελβετία, Τουρκία, Τσεχία. Τερμάτισε την καριέρα του στην Ελλάδα, όπου αγωνίστηκε στην Α΄ Εθνική με τoν Πανιώνιο.

## Βιογραφικό

Ο Μίροσλαβ Κένιχ γεννήθηκε την 1η Ιουνίου 1972 στην πόλη Νίτρα της δυτικής Σλοβακίας και ξεκίνησε την καριέρα του στην τοπική ομάδα ΦΚ Νίτρα, χωρίς να καταφέρει να αγωνιστεί στην πρώτη ομάδα. Συνέχισε στη ΦΚ Σπαρτάκ Τρνάβα και στη Σλόβαν Μπρατισλάβας, με τις οποίες κατέκτησε το Πρωτάθλημα και το Κύπελλο Σλοβακίας. Το 2000 δοκίμασε την τύχη του στην ελβετική Γκρασχόπερς Ζυρίχης, χωρίς ιδιαίτερη επιτυχία. Συνέχισε στη ΦΚ Βασιλείας, στην Κονκόρντια Βασιλείας και στη ΦΚ Ζυρίχη. Το 2003 μεταγράφηκε στην τουρκική Ελάζιγκσπορ αλλά το 2004 επέστρεψε κοντά στην πατρίδα του, στην τσεχική Μπάνικ Οστράβα. Ακολούθησε μια σεζόν στη σλοβάκικη Ζιλίνα και το 2006 μετακινήθηκε στην Ελλάδα, στον Πανιώνιο. Ήταν μέλος της ομάδας που με προπονητή τον Έβαλντ Λίνεν τερμάτισε δυο συνεχόμενες σεζόν στην 5η θέση στην Α΄ Εθνική και τη σεζόν 2007-08 μετείχε στους ομίλους του Κυπέλλου ΟΥΕΦΑ. Τον Ιανουάριο του 2008 σταμάτησε να αγωνίζεται.

Παράλληλα, ήταν βασικός τερματοφύλακας της εθνικής Σλοβακίας με 47 εμφανίσεις από το 1997 ως το 2005.

## Τίτλοι
* Πρωταθλήματα Σλοβακίας (3): 1995, 1996, 1999
* Κύπελλα Σλοβακίας (2): 1997, 1999
* Σούπερ Καπ Σλοβακίας (2): 1995, 1996

## Εξωτερική πηγή
* http://www.national-football-teams.com/php/spieler.php?id=6360

Κατηγορία:Σλοβάκοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Σπαρτάκ Τρνάβα
Κατηγορία:Ποδοσφαιριστές Σλόβαν Μπρατισλάβας
Κατηγορία:Ποδοσφαιριστές Κονκόρντια Βασιλείας
Κατηγορία:Ποδοσφαιριστές ΜΣΚ Ζίλινα
Κατηγορία:Ποδοσφαιριστές ΦΚ Νίτρα
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές ΦΚ Μπάνικ Οστράβα
Κατηγορία:Ποδοσφαιριστές Ελάζιγκσπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελλάδα
Καφέ Λε Τσίριο

Το **Καφέ Λε Τσίριο** (Café Le Cirio), ένα από τα διασημότερα καφέ των Βρυξελλών, βρίσκεται στη βόρεια πλευρά του Χρηματιστηρίου της βελγικής πρωτεύουσας επί της οδού Χρηματιστηρίου 18 (Rue de la Bourse, 18), πολύ κοντά στην περίφημη "Μεγάλη Πλατεία" (Grand Place) και σε μικρή απόσταση από την παρακείμενη εκκλησία του Αγίου Νικολάου.

Το Καφέ Λε Τσίριο φέρει το όνομα του ιδρυτή του Φραντσέσκο Τσίριο (Francesco Cirio), ενός Ιταλού βιομήχανου, ιδιοκτήτη εταιρείας γεωργικών προϊόντων και ιδρυτή ενός από τα πρώτα εργοστάσια κονσερβοποιίας στο Βέλγιο. Το καφέ άνοιξε το 1886 (όπως αναγράφεται και στις βιτρίνες του μαγαζιού) και διατηρεί μέχρι και σήμερα τον αυθεντικό ρυθμό της αρ νουβό διακόσμησής του. Με την υπερεκατονταετή ιστορία του, είναι χαρακτηριστικό καφέ των τελών του 19ου αιώνα στις Βρυξέλλες, που εκπέμπει και σήμερα τη γοητεία της μπελ επόκ (Belle Epoque). 

Ιδρύθηκε σε μια εποχή που η βελγική πρωτεύουσα, όπως και άλλες μεγαλουπόλεις της Ευρώπης (Παρίσι, Βιέννη, Ρώμη, Μαδρίτη κ.ά.), κατακλύζεται με πολυτελή καφέ, τα οποία εξελίσσονται σε τόπους συνάντησης των πνευματικών κύκλων της πόλης και των ανθρώπων της διανόησης, των γραμμάτων και των τεχνών του 19ου αιώνα. Μεταξύ αυτών ήταν και οι διάσημοι Γάλλοι συγγραφείς Βικτόρ Ουγκώ και Αλέξανδρος Δουμάς. Ήταν επίσης εστία συνάντησης Βέλγων σουρεαλιστών ζωγράφων και μελών της καλλιτεχνικής ομάδας "Κόμπρα" (CoBrA).

Ανάμεσα στα ιστορικά και διάσημα καφέ των Βρυξελλών, εκτός από το ιστορικό Λε Τσίριο (Le Cirio), περιλαμβάνονται ακόμη το Αρ Νουβό Καφέ Φάλσταφ (Falstaff), που άνοιξε το 1903 κοντά κι αυτό στο Χρηματιστήριο των Βρυξελλών και διατηρεί έπιπλα σχεδιασμένα από το διάσημο Βέλγο αρχιτέκτονα της αρ νουβό Βικτόρ Ορτά, το Καφέ "A la Mort Subite" ("Ο Αιφνίδιος Θάνατος"), ένα φημισμένο καλλιτεχνικό στέκι, που διατηρεί ένα ρετρό περιβάλλον με τεράστια ξύλινα τραπέζια και παλιούς καθρέπτες, όπως και το Καφέ Γκρήνουιτς (Greenwich), όπου σύχναζε ο σουρεαλιστής Βέλγος ζωγράφος Ρενέ Μαγκρίτ (Rene Magritte).

## Παραπομπές


## Πηγές
* Café Le Cirio (official brochure), *The Story of the Cafe Le Cirio*.
* Anne-Marie Pirlot: "*Bruxelles et ses cafés*", Éditeur Ministère de la Région de Bruxelles-Capitale, Bruxelles, 2009.
* "Βρυξέλλες" (Οδηγοί του Κόσμου), Η Καθημερινή/Dorling Kindesley, Αθήνα, 2000.

## Εξωτερικοί σύνδεσμοι
* 

Κατηγορία:Καφέ
Κατηγορία:Κτίρια και κατασκευές στο Βέλγιο
Κατηγορία:Βρυξέλλες
Σλόμπονταν Κρισμάρεβιτς

Ο **Σλόμπονταν (Μπόμπαν) Κρισμάρεβιτς** (σερβ. Слободан Крчмаревић - Slobodan Krčmarević) είναι παλαίμαχος ποδοσφαιριστής και νυν προπονητής. Αγωνιζόταν ως αριστερός μεσοεπιθετικός.

## Βιογραφικό

Γεννήθηκε στις 12 Ιουνίου 1965 στο Βελιγράδι. Μεταξύ άλλων έπαιξε στην Κύπρο και στην Ελλάδα, στην Α΄ Εθνική με τoν ΠΑΟΚ και τον Πανιώνιο.

## Προπονητική καριέρα
Ως προπονητής έχει εργαστεί στις εθνικές ομάδες νέων και ελπίδων της Σερβίας. Από τον Φεβρουάριο μέχρι τον Οκτώβριο του 2010 εργάστηκε ως προπονητής στoν Απόλλων Λεμεσού, νικώντας το Κύπελλο Κύπρου. Επίσης εργάστηκε στην Ανόρθωση απο τον Νοέμβριο μέχρι τον Δεκέμβριο του ίδιου χρόνου. Το 2011 ανέλαβε τα ηνία της Εθνικής Καζακστάν Κ-21 αλλά και την ΦΚ Ζετισού. Το 2023, μετά από 5 χρόνια απουσίας από τη προπονητική, ανακοινώθηκε από τον Αιολικό, ως αντικαταστάτης του προηγούμενου προπονητή, Απόστολου Χαραλαμπίδη.

## Καριέρα

### Ως ποδοσφαιριστής

### Ως προπονητής

* 2002-2003: Εθνική Νέων Σερβίας/Μαυροβουνίου
* 2003-2005: Παρτιζάν Βελιγραδίου (ομάδα νέων)
* 2005-2007: ΟΦΚ Βελιγραδίου
* 2007-2008: Εθνική Ελπίδων Σερβίας
* 2009-2010: Απόλλων Λεμεσού
* 2010: Ανόρθωση Αμμοχώστου
* 2011-12: Καζακστάν Κ-21
* 2012: ΦΚ Ζετισού
* 2014: Αλ-Μαντίνα
* 2014-15: Δόξα Κατωκοπιάς
* 2016: ΝΚ Ρούνταρ Βελένιε
* 2017: Αλ-Ρίφα
* 2018: ΦΚ Πομπέντα (2010)
* 2018: Ζελεζνιτσάρ Σαραγέβο
* 2023-2024: Αιολικός Μυτιλήνης

## Παραπομπές


## Εξωτερικές συνδέσεις
* http://www.rsssf.com/tablesg/grk99.html
* http://www.rsssf.com/tablesg/grk00.html

Κατηγορία:Σέρβοι προπονητές ποδοσφαίρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανιωνίου
Κατηγορία:Προπονητές ποδοσφαίρου  Απόλλων Λεμεσού
Κατηγορία:Προπονητές ποδοσφαίρου Ανόρθωσης
Κ
Κ
κ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές ΑΙΚ Στοκχόλμης
Κατηγορία:Προπονητές ποδοσφαίρου ΟΦΚ Βελιγραδίου
Κατηγορία:Ποδοσφαιριστές Α΄ κατηγορίας Κύπρου
Αχμέτ Μαγκντί

Ο **Αχμέτ Μαγκντί** (αραβ. احمد مجدي / Ahmed Magdy El-Sayed) (γεν. 1986) είναι ποδοσφαιριστής από την Αίγυπτο, ο οποίος για δύο περιόδους αγωνίστηκε στην Α΄ Εθνική με τoν Πανιώνιο και τον Ατρόμητο. Έχει ύψος 1,83 μ. και αγωνίζεται στη μεσαία γραμμή.

## Βιογραφικό

Ο Μαγκντί γεννήθηκε στις 24 Μαΐου 1986 στο Ζαγαζίκ της Αιγύπτου και ποδοσφαιρικά είναι δημιούργημα της της ποδοσφαιρικής ακαδημίας της Αλ-Αχλί. Το καλοκαίρι του 2005 υπέγραψε στον Πανιώνιο, με τον οποίο αγωνίστηκε σε 5 ματς. Τον Ιανουάριο του 2007 δόθηκε στον Ατρόμητο Αθηνών ως αντάλλαγμα για τη μεταγραφή του Ραφίκ Τζεμπούρ. Την επόμενη σεζόν 2007-08 επέστρεψε στην Αίγυπτο, στη Ζάμαλεκ ΣΚ. Η μεταγραφή του κόστισε 450.000 €. Το 2010 αγωνίστηκε με τα χρώματα της Αλ-Μασρί ΣΚ και το 2012 επέστρεψε στη Ζάμαλεκ ΣΚ.

## Εξωτερικοί σύνδεσμοι
* https://web.archive.org/web/20100206222420/http://www.footmercato.net/joueur/Ahmed-Magdy-60210.html

Κατηγορία:Αιγύπτιοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ατρόμητου Αθηνών
Κατηγορία:Μέσοι ποδοσφαιριστές
Κατηγορία:Ποδοσφαιριστές Ζαμάλεκ ΣΚ
Κατηγορία:Ποδοσφαιριστές Αλ-Μασρί ΣΚ
Κατηγορία:Ποδοσφαιριστές Γουάντι Ντέγκλα ΣΚ
Λιούμπομιρ Μέσαρος

Ο **Λιούμπομιρ Μέσαρος** (σλοβ. Ľubomír Meszároš) (γεν. 1979) είναι Σλοβάκος διεθνής ποδοσφαιριστής. Έχει ύψος 1,85 μ. και αγωνίζεται ως επιθετικός. Έχει αγωνιστεί σε ομάδες στη Σλοβακία, Τουρκία, Τσεχία και Ελλάδα, όπου αγωνίστηκε στην Α΄ Εθνική με τoν Πανιώνιο τη σεζόν 2004-05.

## Βιογραφικό

Ο Λιούμπομιρ Μέσαρος γεννήθηκε στις 23 Μαρτίου 1979 στην Μπρατισλάβα και ξεκίνησε την καριέρα του το 1997 στη Σλόβαν Μπρατισλάβας, με την οποία κατέκτησε το Πρωτάθλημα και το Κύπελλο Σλοβακίας το 1999. Το 2002 δοκίμασε την τύχη του στην Τουρκία, όπου αγωνίστηκε δύο σεζόν με τις Ελάζιγκσπορ και Άδανασπορ. Το 2004 μετακινήθηκε στην Ελλάδα, στον Πανιώνιο. Το 2005 επέστρεψε στη Σλόβαν με την οποία κατέκτησε άλλον ένα τίτλο το 2009. Τη σεζόν 2009-10 αγωνίζεται στην τσεχική Ντιναμό Τσέσκε Μπουντεγιόβιτσε.

Παράλληλα, από το 2000 ως το 2002 αγωνίστηκε 8 φορές στην εθνική Σλοβακίας.

## Καριέρα

## Τίτλοι
* Πρωταθλήματα Σλοβακίας (2): 1999, 2009 
* Κύπελλο Σλοβακίας (1): 1999 

## Παραπομπές


## Εξωτερική πηγή
* http://www.national-football-teams.com/v2/player.php?id=6121 

Κατηγορία:Σλοβάκοι ποδοσφαιριστές
Κατηγορία:Ποδοσφαιριστές Πανιωνίου
μ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σλόβαν Μπρατισλάβας
Κατηγορία:Ποδοσφαιριστές Αντανασπόρ
Κατηγορία:Ποδοσφαιριστές Ελάζιγκσπορ
Κατηγορία:Ποδοσφαιριστές ΣΚ Ντιναμό Τσέσκε Μπουντεγιόβιτσε